Čudnić
Čúdnić je lokalni naziv za lijevu pritoku Vrbanje koja je na geografskim kartama često označena kao "Čudnički potok". Ova relativno kratka pritoka (oko 4–5 km) teče između selâ Panići i Čudnić, a u Vrbanju se ulijeva ispod istoimenog sela, u selu Kruševo Brdo ispod uzvisine Arapov brijeg. Izvire na onom dijelu jugoistočnih padina podvlašićkog platoa iznad kojeg protiču Ilômska i njene pritoke, a na razvođu sa Kovačevića potokom i Ćorkovcem, ispod Petrova polja. Izvor je na oko 1180 m n/v, a ušće na oko 600 m n/v,. Vodotok je vrlo strm i brz; u lokalnom stanovništvu je ustaljeno uvjerenje da se u njega "prelijeva" i dio voda sliva Ilômske.